Vi er i Disney Streaming Services' Transmissionscenter,
eller TOC, som vi kalder det.
Vi tager live-sport fra rundt omkring i verden...
Hvordan går det?
-Hvad så, Billy? -Hej.
...og så leverer vi det til din telefon eller computer,
så du kan se en live-begivenhed i fuld HD.
Satelitterne er gode. Jeg har en C-band og en Ku.
Jeg er oprigtigt begejstret for at være en del af noget, der beriger
hundrede tusinde menneskers liv, og det gør vi hver dag.
Jeg er Pavan "Billy" Komkai,
transmissionsteknisk leder her hos Disney Streaming Services.
EN DAG HOS DISNEY
I dag har vi en Ultimate Fighting Championship-kamp,
og UFC befinder sig i Sverige i dag, så det her sender vi om morgenen.
Normalt foregår de her begivenheder i bedste sendetid, så det er noget nyt
at have så stor en begivenhed tidligt om morgenen.
Det er alt sammen live, og det er ganske nervepirrende.
Det er samtidig også rigtig sjovt.
Jeg er født og opvokset i New York ved floden lige overfor Yankee Stadium,
og der var en bro i nærheden, vi plejede at gå over for at se kampene.
Men det er ikke alle, der er så heldige,
og vi her hos Disney Streaming Services
kan udligne den forskel, ligesom den bro gjorde,
at jeg kunne gå over og se en kamp.
En rugbykamp i Australien når en person i USA
lige så hurtigt, som hvis man stod på den anden side af gaden.
Der er tusindvis af kabler, tusindvis af servere omkring i verden,
som er forbundet til vores netværk
og tillader os at bringe indhold fra A til B.
For at sikre, at folk får et perfekt billede,
så ser mit hold på det først.
Hvor mange begivenheder er live lige nu?
Lige nu har vi de her tre, og Kobe er først lige gået i gang.
Kobe Bryants analyse af Steph Curry.
Man skal kommunikere med mange for at få alt det her til at fungere.
Okay, modtaget. Tak.
Vi har backup-signaler. Vi har sekundære backup-signaler...
Joseph Barnao Chefingeniør, transmissionsteknik
...så hvis der sker noget med hovedsignalet,
så har vi mange muligheder for at få det ud til brugeren.
Du ser ikke sorte skærme ret længe, hvis jeg gør mit arbejde.
På ESPN+ er der tonsvis af sportdiscipliner.
Hvor kan man ellers se ting som lacrosse?
Der er en masse rugby. Der er fodbold.
Der er tennis.
Enhver af den slags nichesportsgrene ser man ikke meget i fjernsynet.
At kunne gøre det i stor skala er berigende.
Jeg får lov at se det her før alle andre.
Jeg kunne afsløre meget for mange,
men det gør jeg ikke.
I ethvert live-miljø, hvor ting sker i nuet,
kan hvad som helst ske.
Femten sekunder.
Og vi er live.
Stockholm, Sverige.
Den maleriske skandinaviske hovedstad er hjemsted for en voksende MMA...
Alt under Disneys paraply føles magisk.
Hvis du for 20 år siden havde fortalt mig, at vi ville kunne se fjernsyn
på en lille, håndholdt enhed... Så havde jeg ikke troet dig.
Mit 10-årige jeg havde nok sagt, at jeg udfører magi lige nu.
Tekster af: Jonas Kloch